CELEX: C2005/193/32
Language: el
Date: 2005-08-06 00:00:00
Title: Υπόθεση C-246/05: Αίτηση για την έκδοση προδικαστικής αποφάσεως που υπέβαλε το Oberste Patent- und Markensenat με διάταξη της 9ης Φεβρουαρίου 2005 στην υπόθεση Armin Häupl κατά Lidl Stiftung & Co KG

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/20
            
         Αίτηση για την έκδοση προδικαστικής αποφάσεως που υπέβαλε το Oberste Patent- und Markensenat με διάταξη της 9ης Φεβρουαρίου 2005 στην υπόθεση Armin Häupl κατά Lidl Stiftung & Co KG
   (Υπόθεση C-246/05)
   (2005/C 193/32)
   Γλώσσα διαδικασίας: η γερμανική
   Με διάταξη της 9ης Φεβρουαρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 10 Ιουνίου 2005, το Oberste Patent- und Markensenat, στο πλαίσιο της διαφοράς μεταξύ Armin Häupl και Lidl Stiftung & Co KG που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Έχει το άρθρο 10, παράγραφος 1, της οδηγίας 89/104/ΕΟΚ (1), πρώτη οδηγία του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, την έννοια ότι ως «ημερομηνία κατά την οποία έληξε η διαδικασία της καταχώρισης» νοείται η έναρξη της διάρκειας προστασίας;
            
         
               2.
            
            
               Έχει το άρθρο 12, παράγραφος 1, της οδηγίας 89/104/ΕΟΚ, πρώτη οδηγία του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, περί σημάτων την έννοια ότι υφίσταται νόμιμη αιτία για τη μη χρήση του σήματος όταν καθυστερεί η εφαρμογή της ακολουθούμενης από τον δικαιούχο του σήματος επιχειρηματικής στρατηγικής από λόγους μη αναγόμενους στην επιχείρηση, ή είναι υποχρεωμένος ο δικαιούχος του σήματος να μεταβάλει την επιχειρηματική του στρατηγική, ώστε να είναι σε θέση να χρησιμοποιήσει έγκαιρα το σήμα;
            
         
      (1)  ΕΕ L 40, σ. 1.